Enumeratio Plantarum in Banatu Temesiensi sponte 
crescentium et frequentius cultarum 
auctore 
Med. Doct. Joanne Heuffel , 
Physico inelyti quondam Comitatus Krassö et plurium societatum eruditarum membro, 
Vorgelegt in der Sitzung am 3, Februar 1858, 
Praefatio. 
A triginta annis Banatum a planitie in altissima usque alpium cul- 
mina iteratis vicibus, et diverso anni tempore peragravi plantas singulis 
regionibus proprias solerter collegi, inter se, et cum iis regionum 
aliarum comparavi, ac notata fideliter conscripsi ; inde nata est sequens 
Enumeratio Plantarum Banatus, quam Tibi L. B. hisce offero. In hac 
enumeratione eas tantum stirpes, quas ipse legi, vel ab aliis depietas 
aut lectas vidi, paucas tantum species Rochelii et Wierzbickii 
ex auctoritate suscepi, et nonnullas ex mente cel. Schenk et Grise- 
bach, qui et Banatum et plantas Wierzbickii, et mea e manu 
acceptas’compararunt , disposui, plures autem Botanicorum  proximis 
his annis Banatum peragrantium „qui per summa volarant gramina, nec 
teneras cursu larissant aristas“ ut novas divulgatas stirpes non suscepi, 
vel. enim errori suam debent originem, vel superficiali nimis observa- 
tioni, et pruritui in terris novis novas detegendi stirpes. 
In dispositione generum et specierum cel. Koch synopsim sum 
secutus, cuius quasi continuationem orientem versus praesens sistit 
opusculum ; species convenientes nomine tantum notavi, ubi de speciei 
valore dissensi, diagnosi notavi, sic et plantas Banatui proprias fusius 
exposui, icones tantum a me visas citavi. 
